Picca. Picca — jodło italskij kuchńe, na terozki fest powszychno na cołkim śwjeće. We wersyji podstawowyj je to plaskaty placek ze wytrawnygo ćasto drożdżowygo, pomazany tůmatowům zouzům, posuty tartům kyjzům a źołůma, pjeczůny we mocno gorkim pjecu. Picca podowo śe na gorko, nale źimno tyż idźe zjeś.
Je kupa zortůw picce ze roztomajtymi skłodńikůma. Můgům to być szapmańoki, cwibla, szynka, tůmaty, paprika, wuszt, uoliwki, salami, lebo ańi uowoce abo brokuły. Krům tego do picce dowo śe roztomajte zorty zouzy.